Léo Lacroix (jalgpallur)
Léo Lacroix (sündinud 27. veebruaril 1992 Lausanne'is) on Šveitsi jalgpallur, kes mängib kaitsjana Austraalia kõrgliiga klubis Western United. Ta alustas klubikarjääri Šveitsi klubis FC Sion, debüteerides Šveitsi kõrgliigas hooajal 2012–13. 2016. aasta augustis sõlmis ta lepingu Prantsusmaa kõrgliiga klubiga AS Saint-Étienne. Hooaja 2017–18 teises pooles oli ta laenul Šveitsi kõrgliiga klubis FC Basel ja hooajal 2018–19 Saksamaa esiliiga klubis Hamburger SV. 2021. aasta jaanuaris naasis ta Sioni. 2021. aasta septembris sõlmis ta lepingu Western Unitediga. Šveitsi jalgpallikoondises debüteeris Lacroix 14. novembril 2018 sõprusmängus Katari vastu. Ta on ema kaudu Brasiilia päritolu.